Diari Oficial de la Generalitat Valenciana


Sumari del DOGV 5251, del 04-05-2006 (2006/4955)

RESOLUCIÓ de 7 d'abril de 2006, del director general de Pesca i Alimentació, per la qual es convoquen beques per als alumnes de l'Institut Politècnic Maritimopesquer del Mediterrani, per al curs acadèmic 2006-2007, cofinançades pel Fons Social Europeu.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5251

Data del DOGV
:   04-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/4955


Data del document
:   07-04-2006

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Correcció d'errades

 Descriptors 

:   * ajuda pública
    * pescador
    * formació en el lloc de treball
    * suport econòmic
    * assignació per estudis

RESOLUCIÓ de 7 d'abril de 2006, del director general de Pesca i Alimentació, per la qual es convoquen beques per als alumnes de l'Institut Politècnic Maritimopesquer del Mediterrani, per al curs acadèmic 2006-2007, cofinançades pel Fons Social Europeu. [2006/X4955]  
L'Orde de 23 de maig de 1994, del conseller d'Agricultura, Pesca i Alimentació, regula la concessió de beques en l'Institut Politècnic Maritimopesquer del Mediterrani d'Alacant i establix que es realitzarà una convocatòria per a cada curs acadèmic, fixant el seu nombre i quantia.  
L'Orde de 21 d'abril de 1999, de la Conselleria d'Agricultura, Pesca i Alimentació, amplia la concessió de beques de l'Institut Politècnic Maritimopesquer del Mediterrani d'Alacant, a les ensenyances dels cursos de patró local i patró costaner polivalent i modifica parcialment l'Orde de 23 de maig de 1994, i l'Orde de 17 d'abril de 2000, de la Conselleria d'Agricultura, Pesca i Alimentació, inclou en el règim de beques la fase pràctica de formació en centres de treball.  
D'acord amb les esmentades ordes i en virtut de les facultats que estes m'atorguen, resolc:  
Primer  
1. Convocar beques per als alumnes de l'Institut Politècnic Maritimopesquer (IPMP) del Mediterrani per al curs acadèmic 2006/2007 en el següent nombre i quantia:  
1. 1 Beques per a mitja manutenció, per a cursar estudis en el IPMP:  
a) 1 beca per al Curs de Patró Local de Pesca.  
Duració curs: tres mesos. Inici el setembre de 2006.  
Import beca: 255 euros.  
b) 1 beca per al Curs de Patró Costaner Polivalent.  
Duració curs: sis mesos. Inici el gener de 2007.  
Import beca: 510 euros.  
c) 7 beques per al primer curs de LOGSE de grau mitjà o superior.  
Duració curs: nou mesos. Inici el setembre de 2006.  
Import beca: 765 euros.  
d) 6 beques per al segon any LOGSE grau mitjà o superior.  
Duració curs: tres mesos. Inici el setembre de 2006.  
Import beca: 255 euros.  
1. 2 Beques de manutenció completa i allotjament, per a cursar estudis en el IPMP:  
a) 1 beca per al Curs de Patró Local de Pesca.  
Duració curs: tres mesos. Inici el setembre de 2006.  
Import beca: 945 euros.  
b) 7 beques per al Curs de Patró Costaner Polivalent.  
Duració curs: sis mesos. Inici el gener de 2007.  
Import beca: 1.890 euros.  
c) 32 beques per al segon any de LOGSE grau mitjà o superior.  
Duració curs: tres mesos. Inici el setembre de 2006.  
Import beca: 945 euros.  
d) 48 beques per al primer curs de LOGSE de grau mitjà o superior.  
Duració curs: nou mesos. Inici el setembre de 2006.  
Import beca: 2.835 euros.  
1. 3 Beques de formació en centre de treball.  
a) 4 beques per al mòdul de LOGSE de busseig  
Duració mòdul: quatre mesos. Inici l'octubre de 2006.  
Import beca: 532 euros.  
b) 37 beques per al mòdul de grau mitjà o superior.  
Duració mòdul: sis mesos. Inici el gener de 2007.  
Import beca: 798 euros.  
2. L'import de les beques per a mitja manutenció sobrants en alguns dels grups mencionats s'acumularà en el següent grup i les de l'últim grup en el primer.  
L'import de les beques de manutenció completa i allotjament sobrants en alguns dels grups mencionats s'acumularà en el següent grup i les de l'últim grup en el primer.  
L'import de les beques sobrant de formació en el centre de treball, s'acumularà a les beques de manutenció completa i allotjament.  
3. La concessió de les beques queda condicionada a la realització efectiva dels cursos i queden automàticament denegades les sol·l icituds si no es realitza el curs per al qual s'ha sol·licitat.  
4. El pagament de les beques dels apartats 1.1 i 1.2, s'efectuarà després de cada una de les mensualitats del curs acadèmic i les de l'apartat 1.3 a la finalització del mòdul, prèvia certificació del director de l'institut en la qual acredite l'assistència de l'alumne i el compliment de les obligacions escolars.  
Segon  
L'import màxim de les beques fixat d'acord amb el que establix l'article 9 de la referida orde, serà de 80.115,00 euros per a l'exercici de 2006 i de 139.684,00 euros per a l'exercici de 2007, que s'imputaran a càrrec de l'aplicació pressupostària programa 62.76.82.8264.117.29.3, línia T2427.  
La part de les ajudes concedides a càrrec de l'exercici 2007 queda legalment condicionada al fet que en la llei de pressupostos per a este exercici es consigne la quantitat ressenyada, i en este cas quedaran les beques concedides automàticament prorrogades pels mesos que resten fins a completar el curs acadèmic fixat per al seu gaudi.  
Tercer  
Els alumnes que sol·liciten beca per a cursar estudis en el IPMP hauran de cursar més de la meitat dels mòduls o seccions que componen el curs per al qual se sol·licita la beca.  
Quart  
Les instàncies es presentaran segons model adjunt en l'Institut Politècnic Maritimopesquer del Mediterrani, carrer del Moll Pesquer, s/n, 03316 Alacant; als Servicis Territorials de la Conselleria d'Agricultura, Pesca i Alimentació, carrer del Professor Manuel Sala, 2, 03676 Alacant; o per qualsevol conducte dels establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la Llei 4/1999, de modificació de l'anterior esmentada Llei.  
Quint  
El termini per a la presentació de sol·licituds serà fins al 6 de setembre de 2006. La resolució de la convocatòria s'haurà de produir com a màxim el dia 31 d'octubre de 2006. La falta de resolució en este termini tindrà efecte denegatori de les beques sol·licitades.  
DISPOSICIÓ FINAL  
Esta resolució entrarà en vigor l'endemà de la publicació en el Diari Oficial de la Generalitat Valenciana.  
València, 7 d'abril de 2006.. El conseller (p.d., d'Orde de 23 de maig de 1994, DOGV núm. 2287), el director general de Pesca i Alimentació: José Francisco Ferrando Orta.